Syyskesän juhla
Yöt ovat pimeät ja raskaat.
 Hedelmät varisevat, varisevat.
 Kuuletko kumahdukset puutarhassa?
 Maa soi kuin valtainen rumpu,
 hiljaa soi luumunsinisessä yössä.

 Hedelmissä palavat kesäpäivät,
 omenain kuullossa vaaleat yöt!
 Punaiset tomaatit laulavat:
 on lihamme aurinko!
 Hedelmäin juhla, kypsymisen huume.
 Elovalkeat leimuavat.

 Kuuletko kumahdukset puutarhassa?
 Maa värisee kuin väkevä rumpu.